N á v r h    k o m u n i k é

      Vláda Slovenskej republiky na dnešnom zasadnutí prerokovala a schválila „Analýzu účinnosti a pôsobenia súčasného systému orgánov trhového dozoru a Návrh legislatívneho zámeru zákona o integrácii kontroly na trhu“.

       Integrácia kontroly na trhu je postavená na princípe konštituovania dvoch orgánov kontroly na trhu a to integrovaného orgánu kontroly na trhu v ochrane spotrebiteľa a orgánu potravinového dozoru. 

        Ambíciou týchto orgánov je hlavne odstránenie nedostatkov, prejavujúcich sa vo výkone kontroly súčasných orgánov trhového dozoru. Je predpoklad, že tieto orgány vytvoria podmienky pre transparentnú kontrolu na trhu, harmonizovanú s praxou vyspelých európskych štátov.